als_Latn dik_Latn ron_Latn
PD: Veliaj, përgjegjës për vdekjen e Arditit. Është mik me prokurorin që po e heton
Partia Demokratike akuzon kryebashkiakun e Tiranës, Erjon Veliaj, se ha darka e dreka me prokurorin që ka në dorë fatin e dosjeve kundër Bashkisë së Tiranës.
Nga selia e kësaj partie, kreu për rendin dhe sigurinë në PD, Enkelejd Alibeaj, i ka bërë thirrje prokurorit të Përgjithshëm të ndërhyjë dhe të mos lejojë mbylljen e dosjeve me qoka e shkëmbime favoresh.
“Erjon Veliaj ka të paktën tre kallëzime penale në organin e akuzës për ndërtim pa leje, shpërdorim detyre që solli si pasojë vdekjen e 17-vjeçarit Ardit Gjoklaj dhe falsifikim firme, e provuar tashmë dhe e pranuar nga vetë ai. Megjithatë, shqiptarët e shohin kryetarin e Bashkisë së Tiranës herë si dasmor të prokurorit të Tiranës, herë si mik drekash e darkash në restorante”,- tha Alibeaj në fjalën e tij.
Alibeaj foli edhe për kallëzimin e ambientalistëve për ndërtimin pa leje te parku i liqenit, por sipas tij prokuroria e Tiranës i ka zëvendësuar hetimet me qëndrime për orë të gjata në restorante me të pandehurin.
“Veliaj është përgjegjës për vdekjen e Arditit dhe mbarë shoqëria kërkon drejtësi. Partia Demokratike ka bërë kallëzim penal në organin e akuzës, por prokuroria ka prioritet marrëdhëniet e mira me Veliajn, ftesat për dasmë e drekat e darkat dhe jo hetimin dhe drejtësinë”,- tha Alibeaj.
Dje në rrjete sociale u publikua fotoja e kreut të Bashkisë së Tiranës Erjon Veliaj me prokurorin e çështjeve kundër tij, Petrit Fusha.
/Blitz.al/
als_Latn als_Latn als_Latn als_Latn als_Latn als_Latn als_Latn eus_Latn